林汝翥

林汝翥（），字大葳，號心弘，福建福州府福清縣逕江人，明朝末年至南明政治人物。一說為天啟年間內閣首輔葉向高的外甥《明史·卷240》：無何，御史林汝翥亦以忤奄命廷杖。汝翥懼，投遵化巡撫所。或言汝翥向高甥也，群奄圍其邸大噪。向高以時事不可為，乞歸已二十餘疏，至是請益力。乃命加太傅，遣行人護歸，所給賜視彝典有加。。

 生平 
萬曆三十四年（1606年）丙午科福建鄉試舉人，授沛縣知縣。天啟二年（1622年）擊退白蓮教徐鴻儒軍並捉拿王普光黨羽有功，擢監察御史，四年（1624年）六月巡視京城，因杖打內侍曹進、傅國興，魏忠賢矯旨廷杖林汝翥，林汝翥大懼，逃至遵化，順天巡撫鄧渼為他代疏，左都御史孫瑋、御史潘雲翼等交章論救，明熹宗不聽，廷杖並削籍歸。

崇禎初年，起為浙江布政使司右參議、分巡溫處，不赴。久之，起為廣東布政使司右參議、分巡瓊州，坐奸民煽亂，貶秩歸。弘光帝時，起為雲南按察司僉事，不久解職。魯王朱以海至長垣島，召為兵部右侍郎，與吏部文選司員外郎林垐攻福寧州，戰敗被擒後不降吞金屑而死。《明史》有傳《明史·卷277》：林汝翥，字大葳，福清人。舉於鄉，授沛縣知縣。天啟二年，戰卻徐鴻儒兵，緝妖人王普光黨有功，特擢御史。四年六月，巡視京城。民曹大妻與人奴角口，服毒死。火者曹進、傅國興率眾大掠奴主家，用大錐錐其主，刑官不敢問。汝翥捕得進，進懼劾，請受杖，遂杖之五十。國興邀於道，罵不已，汝翥收繫之，亦請受杖，復杖之。魏忠賢大怒，立傳旨廷杖汝翥。先數日，群奄毆殺萬璟。汝翥大懼，逸至遵化。巡撫鄧渼為代題，都御史孫瑋、御史潘雲翼等交章論救。不聽，卒杖之，削籍歸。崇禎初，起官右參議，分巡溫處道，不赴。久之，起瓊州道，坐奸民煽亂，貶秩歸。福王時，起雲南僉事，已而解職。魯王次長垣，召為兵部右侍郎，與員外郎林垐攻福寧，戰敗被執，諭降不從，繫之，吞金屑而死。。

家族
祖父退斋公。父弘泉公，以子貴，贈文林郎四川道監察御史。母謝氏。生五子：景辰、汝翥、守墊、守臺、守垐。董應舉《贈監察御史弘泉林公暨配謝孺人合葬誌銘》

 延伸阅读 


參考文獻

Category:萬曆三十四年丙午科福建鄉試舉人
R
Category:福清人
Category:明朝沛縣知縣
Category:明朝監察御史
Category:明朝浙江布政使司參議
Category:明朝廣東布政使司參議
Category:明朝雲南按察司僉事
Category:南明兵部右侍郎
Category:南明自杀人物